ЖАҢА ӘКІМНІҢ НАЗАРЫНДА - ЖАҢА ОҚУ ЖЫЛЫНА ДАЙЫНДЫҚ
"ЖАҢА ӘКІМНІҢ НАЗАРЫНДА - ЖАҢА ОҚУ ЖЫЛЫНА ДАЙЫНДЫҚ" | "https://abai.kz/post/40564"
TITLE: ЖАҢА ӘКІМНІҢ НАЗАРЫНДА - ЖАҢА ОҚУ ЖЫЛЫНА ДАЙЫНДЫҚ
URL: https://abai.kz/post/40564
META: "ЖАҢА ӘКІМНІҢ НАЗАРЫНДА - ЖАҢА ОҚУ ЖЫЛЫНА ДАЙЫНДЫҚ" | "https://abai.kz/post/40564"
DATE: 13.08.2015
AUTHOR(s): Абай-Ақпарат
TOTAL WORDS: 271
TEXT: Оңтүстiк Қазақстан  облысының жуырда тағайындалған жаңа әкiмi Бейбiт Атамқұлов алғашқы жұмыс сапарында Шымкент  қаласында күрделi жөндеуден өтiп жатқан бiрқатар мектептердегi жұмыс  барысымен танысты деп хабарлайды ОҚО әкiмi аппаратының баспасөз қызметi. Облыста биылғы жылы республикалық және облыстық бюджет есебiнен 104  бiлiм нысанының құрылысы қолға алынған. Оның iшiнде жыл аяғына дейiн 67  бiлiм мекемесiнiң құрылысын аяқтау жоспарланып, бүгiнге дейiн 37 нысан  iске қосылған. Пайдалануға берiлген жаңа нысандардың iшiнде ғимараты  апатты деп танылған 19 мектептiң де құрылысы аяқталып отыр. Жыл соңына  дейiн осы санаттағы тағы 10 мектептiң құрылысын бiтiру жоспарланған.  Қалған 27 апатты мектептiң мәселесi 2017 жылға дейiн кезең-кезеңiмен  шешiлмек. Сонымен қатар, биылғы жылы 100 бiлiм нысанында күрделi жөндеу  жұмыстары жүргiзiлуде. Қазiргi таңда осы бағыттағы жұмыстардың 80 пайызы  аяқталған. Бiлiм мекемелерiнiң жөндеу жұмыстарын облыс аумағында 25  тамызға дейiн аяқтау жоспарда бар. Жаңа оқу жылы қарсаңында бiлiм мекемелерiнiң дайындығын пысықтауды  мақсат еткен облыс әкiмi бастаған жұмыс тобы Шымкенттегi Б.Момышұлы  атындағы №44 және Қазыбек би атындағы №36 орта мектептерiндегi жөндеу  жұмыстарымен, Сайрам елдi мекенiндегi 1200 орынды орта мектептiң  құрылысымен танысты. Бiлiм ошақтарының алдағы оқу жылына дайындығын қадағалаған облыс  басшылығы мердiгерлерден жоспарланған жұмыстарды өз мерзiмiнде аяқтауды  талап еттi. Құрылыс барысында қолданылып жатқан құрылыс материалдары  сапалы болуы керектiгiн, мектеп аулаларының көрiктендiрiлуi де үнемi  назарда болуы қажеттiлiгiн ескерттi. Әлеуметтiк нысандардың  құрылыс-монтаждау жұмыстарына қажеттi жобалау-сметалық құжаттарды  әзiрлеуде ғимараттардың жылу жүйелерiн жылыту маусымында iс жүзiнде  қадағалау мәселесi мен мектеп iргесiндегi жер учаскелерiн суару жүйесiн  орнату талаптарын ескерудi жүктедi. Жұмыс сапары қорытындысында бiлiм ошақтарындағы атқарылып жатқан  жұмыстарды оң бағалаған Бейбiт Атамқұлов мектептерде балалардың сапалы  бiлiм алуы үшiн барлық жағдай жасалуы керектiгiне көңiл бөлiп, «облыс  әкiмдiгi алдағы уақытта да саманнан салынған мектептердiң орнына  заманауи бiлiм ошақтарын салу жөнiнде нақтылы шараларды атқарады» дедi. Абай-ақпарат
